שארלוט הורנטס וברוקלין נטס הודיעו היום (רביעי) על טרייד חם ביניהן. כוכב ההורנטס, דוויט הווארד, יעבור לנטס במסגרת טרייד בו תקבל שארלוט את טימופיי מוזגוב, סכום כסף ובנוסף גם את הבחירה השנייה שלהם (בחירה 45) בדראפט הקרוב ובדראפט של 2021. העברה תצא לפועל רק ב-6.7 בו ייפתח חלון העברות ב-NBA.
לסנטר בן ה-32 שהשתתף בשמונה משחקי אול סטאר, יש חוזה בסך 23.8 מליון דולר בהורנטס, יעבור לקבוצתו השלישית בשלוש השנים האחרונות לאחר שעבר מיוסטון רוקטס לאטלטנה הווקס לפני שנתיים, ובעונה שעברה עבר שוב כאמור מאטלטנה לשארלוט. סופרמן העמיד ממוצעים של 16.6 נקודות, 12.2 ריבאונד ו-1.3 אסיסטים בעונה החולפת.
ברוקלין תחסוך כ-17 מליון דולר בעונת 2019-20 בעקבות הטרייד, דבר אשר יאפשר לה לרכוש שני שחקנים חופשיים במקסימום משכורת בשנה הבאה. מוזגוב, שלו נותרו עוד שנתיים בחוזה שלו בסכום המוערך כ-32.7 מליון דולר בנטס, הוחתם לפני שנתיים בעסקה של 64 מליון דולר מהלוס אנג’לס לייקרס. הסנטר הרוסי שיחק העונה רק ב-31 משחקים וסיפק ממוצעים של 4.2 נקודות, 3.2 ריבאונד ו-0.4 אסיסטים.